CELEX: 32018D1921
Language: hu
Date: 2018-12-04 00:00:00
Title: A Tanács (EU) 2018/1921 végrehajtási határozata (2018. december 4.) a Lettországnak a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. és 168a. cikkétől eltérő különös intézkedés bevezetésére történő felhatalmazásáról szóló 2013/191/EU végrehajtási határozat módosításáról

7.12.2018   
               
               
                  HU
               
               
                  Az Európai Unió Hivatalos Lapja
               
               
                  L 311/36
               
            
         A TANÁCS (EU) 2018/1921 VÉGREHAJTÁSI HATÁROZATA
         (2018. december 4.)
         a Lettországnak a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. és 168a. cikkétől eltérő különös intézkedés bevezetésére történő felhatalmazásáról szóló 2013/191/EU végrehajtási határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2013/191/EU tanácsi végrehajtási határozat (2) felhatalmazta Lettországot arra, hogy a 2006/112/EK irányelv 26. cikke (1) bekezdésének a) pontjától és 168. és 168a. cikkétől eltérő különös intézkedést vezessen be. A különös intézkedés alkalmazására való felhatalmazást később az (EU) 2015/2429 tanácsi végrehajtási határozat (3) módosította és időbeli hatályát 2018. december 31-ig meghosszabbította.
                  
               
                     (2)
                  
                  
                     A különös intézkedés 50 %-ra korlátozza a hozzáadottérték-adó (héa) levonási jogot a 3 500 kilogrammot nem meghaladó megengedett legnagyobb össztömegű és a vezetőülésen kívül legfeljebb nyolc üléssel rendelkező személygépkocsik vásárlása, lízingje, Közösségen belüli beszerzése és importja, valamint az ilyen személygépkocsik fenntartásával, javításával és üzemanyagával kapcsolatos költségek esetében.
                  
               
                     (3)
                  
                  
                     Lettország a Bizottság által 2018. június 20-án iktatott levelében felhatalmazást kért a különös intézkedés további alkalmazására annak érdekében, hogy korlátozhassa a levonási jogot a nem kizárólag üzleti célra használt bizonyos személygépkocsikkal kapcsolatos kiadások esetében.
                  
               
                     (4)
                  
                  
                     A Bizottság 2018. szeptember 7-én kelt levelében továbbította Lettország kérelmét a többi tagállamnak. A Bizottság 2018. szeptember 10-én kelt levelében értesítette Lettországot arról, hogy a kérelem elbírálásához szükséges minden információ rendelkezésére áll.
                  
               
                     (5)
                  
                  
                     Az (EU) 2015/2429 végrehajtási határozat 6. cikkének (2) bekezdésében előírtak szerint Lettország benyújtott egy, a héalevonás százalékos értékének értékelését tartalmazó jelentést. A jelenleg rendelkezésre álló információk alapján Lettország állítása szerint az 50 %-os korlát továbbra is indokolt és megfelelő.
                  
               
                     (6)
                  
                  
                     Annak érdekében, hogy a különös intézkedés szükségességét és hatékonyságát, valamint a megfelelő százalékos értéket értékelni lehessen, az intézkedés időbeli hatályának meghosszabbítását korlátozni kell. Tekintettel arra, hogy a különös intézkedés kedvező hatást gyakorol az adózók és az adóhatóságok adminisztratív terheire, Lettország számára indokolt engedélyezni, hogy meghatározott ideig, 2021. december 31-ig folytathassa a különös intézkedés alkalmazását.
                  
               
                     (7)
                  
                  
                     Amennyiben Lettország úgy véli, hogy szükséges a különös intézkedés időbeli hatályának 2021-en túli további meghosszabbítása, 2021. március 31-ig az alkalmazott százalékos érték értékelését tartalmazó jelentést és a meghosszabbítás iránti kérelmet kell a Bizottsághoz benyújtania.
                  
               
                     (8)
                  
                  
                     A különös intézkedés a végső fogyasztói szinten beszedett adóbevétel teljes összegét csak elhanyagolható mértékben befolyásolja majd, és nem lesz kedvezőtlen hatással az Unió héából származó saját forrásaira.
                  
               
                     (9)
                  
                  
                     A 2013/191/EU végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2013/191/EU végrehajtási határozat 6. cikkének helyébe a következő szöveg lép:
            
               
                  „6. cikk
                  
                     (1)   Ezt a határozatot 2016. január 1-jétől kell alkalmazni, és 2021. december 31-én hatályát veszti.
                  
                  
                     (2)   Az e határozatban megadott felhatalmazás meghosszabbítására irányuló kérelmet 2021. március 31-ig be kell nyújtani a Bizottsághoz, és ahhoz csatolni kell az 1. cikkben foglalt százalékos érték értékelését tartalmazó jelentést.”
                  
               
            
         
         
            2. cikk
            Ez a határozat a róla szóló értesítés napján lép hatályba.
            Ezt a határozatot 2019. január 1-jétől kell alkalmazni.
         
         
            3. cikk
            Ennek a határozatnak a Lett Köztársaság a címzettje.
         
         
            Kelt Brüsszelben, 2018. december 4-én.
            
               
                  a Tanács részéről
               
               
                  az elnök
               
               H. LÖGER
            
         
         
            (1)  HL L 347., 2006.12.11., 1. o.
         
         
            (2)  A Tanács 2013/191/EU végrehajtási határozata (2013. április 22.) Lettországnak a közös hozzáadottértékadó-rendszerről szóló 2006/112/EK tanácsi irányelv 26. cikke (1) bekezdésének a) pontjától és 168. és 168a. cikkétől eltérő különös intézkedés bevezetésére történő felhatalmazásáról (HL L 113., 2013.4.25., 11. o.).
         
            (3)  A Tanács (EU) 2015/2429 végrehajtási határozata (2015. december 10.) Lettországnak a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. és 168a. cikkétől eltérő különös intézkedés bevezetésére történő felhatalmazásáról (HL L 334., 2015.12.22., 15. o.).